stanford-oval/wikipedia huggingface dataset:
เสนาะ อูนากูล
ประวัติ

เสนาะ อูนากูล เกิดเมื่อวันที่ 24  กรกฎาคม พ.ศ. 2474 ที่ตำบลอ่างศิลา อำเภอเมือง จังหวัดชลบุรี เป็นบุตรของ นายวิชัย และ นางเนื่อง อูนากูล (สกุลเดิม สืบสงวน) บิดาเป็นผู้สร้าง "ตลาดหนองมน" เป็นบุตรชายคนเล็กของพี่น้องทั้งหมด 8 คน จบชั้นมัธยมปีที่ 6 จาก โรงเรียนชลราษฎรอำรุง จังหวัดชลบุรี เมื่อพ.ศ. 2490 จบจากโรงเรียนเตรียมอุดมศึกษา เมื่อพ.ศ. 2494 จบการศึกษาคณะพาณิชยศาสตร์และการบัญชี มหาวิทยาลัยธรรมศาสตร์ แล้วไปศึกษาต่อปริญญาตรี สาขาการพาณิชย์ University of Melbourne ประเทศออสเตรเลีย ปริญญาโท สาขาเศรษฐศาสตร์ Columbia University สหรัฐอเมริกา ปริญญาเอก สาขาเศรษฐศาสตร์ Columbia University สหรัฐอเมริกา
รับราชการ

เสนาะ อูนากูล รับราชการครั้งแรกในตำแหน่งผู้ชำนาญการคลัง กรมบัญชีกลาง กระทรวงการคลัง เมื่อพ.ศ. 2498 หลังจากนั้นในพ.ศ. 2503 ได้ดำรงตำแหน่ง เศรษฐกรส่วนวางแผนผังพัฒนาการเศรษฐกิจ สำนักงานสภาพัฒนาการเศรษฐกิจแห่งชาติ พ.ศ. 2508 เลื่อนเป็นหัวหน้ากองเศรษฐกิจนิเทศก์ สำนักงานสภาพัฒนาการเศรษฐกิจแห่งชาติ พ.ศ. 2508 เป็นผู้ช่วยเลขาธิการสภาพัฒนาการเศรษฐกิจแห่งชาติ  สำนักงานสภาพัฒนาการเศรษฐกิจแห่งชาติ พ.ศ. 2511 เป็นผู้อำนวยการกองวางแผนเศรษฐกิจและสังคม สำนักงานสภาพัฒนาการเศรษฐกิจแห่งชาติ พ.ศ. 2516 รองปลัดกระทรวงพาณิชย์ ฝ่ายวิชาการ กระทรวงพาณิชย์ พ.ศ. 2517 – 2518 เป็นเลขาธิการคณะกรรมการพัฒนาการเศรษฐกิจและสังคมแห่งชาติ
หลังการรัฐประหารของคณะปฏิรูปการปกครองแผ่นดิน เมื่อปี พ.ศ. 2519 ได้รับแต่งตั้งเป็นคณะกรรมการป้องกันและปราบปรามการทุจริตและประพฤติมิชอบในวงราชการ
งานการเมือง

เสนาะ อูนากูล ได้รับการแต่งตั้งเป็นรองนายกรัฐมนตรีในรัฐบาลนายอานันท์ ปันยารชุนเมื่อพ.ศ. 2534 เคยเป็นกรรมการที่ปรึกษาคณะรักษาความสงบเรียบร้อยแห่งชาติ ได้รับการแต่งตั้งเป็นสมาชิกสภานิติบัญญัติแห่งชาติ พ.ศ. 2516 และสภานิติบัญญัติแห่งชาติ พ.ศ. 2520 และเคยเป็นสมาชิกวุฒิสภาเมื่อพ.ศ. 2524
ปริญญาดุษฎีบัณฑิตกิตติมศักดิ์

พ.ศ. 2527 - เศรษฐศาสตร์ดุษฎีบัณฑิตกิตติมศักดิ์ จุฬาลงกรณ์มหาวิทยาลัย
พ.ศ. 2528 - พาณิชศาสตร์และการบัญชีดุษฎีบัณฑิตกิตติมศักดิ์ มหาวิทยาลัยธรรมศาสตร์
พ.ศ. 2531 - สังคมศาสตร์ดุษฎีบัณฑิตกิตติมศักดิ์ มหาวิทยาลัยศรีนครินทรวิโรฒ
พ.ศ. 2532 - เศรษฐศาสตร์ดุษฎีบัณฑิตกิตติมศักดิ์ มหาวิทยาลัยธรรมศาสตร์
พ.ศ. 2534 - เศรษฐศาสตร์ดุษฎีบัณฑิตกิตติมศักดิ์ มหาวิทยาลัยบูรพา
พ.ศ. 2534 - เศรษฐศาสตร์การพัฒนาดุษฎีบัณฑิตกิตติมศักดิ์ สถาบันบัณฑิตพัฒนบริหารศาสตร์
พ.ศ. 2541 - เศรษฐศาสตร์ดุษฎีบัณฑิตกิตติมศักดิ์ มหาวิทยาลัยขอนแก่น
เครื่องราชอิสริยาภรณ์

พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2535 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2528 –  เหรียญจักรพรรดิมาลา (ร.จ.พ.)
จักรวาลของอสิมอฟ

จักรวาลของอสิมอฟ ในหนังสือกำเนิดสถาบันสถาปนา (อังกฤษ: Prelude to Foundation)  ไอแซค อสิมอฟได้แนะนำลำดับการอ่านหนังสือของเขาที่เกี่ยวข้องกันในคำนำ หนังสือทั้งหมดในชุดจะต่อกันเป็นเรื่องหลวมๆ ครอบคลุมระยะเวลาตั้งแต่โลกยุคปี 2000 ไปจนถึงอีกหลายหมื่นปีข้างหน้า เรียงตามระยะเวลาในเรื่องได้ดังนี้
ชุดหนังสือ > ชุดหุ่นยนต์ (เรื่องสั้น)

ข้าคือหุ่นยนต์#1 - I, Robot
ข้าคือหุ่นยนต์#2 - The Rest of Robot
The Complete Robot รวมเรื่องสั้นหุ่นยนต์ของอสิมอฟ (บางส่วนซ้ำกับ ข้าคือหุ่นยนต์#1,#2 )
Robot Dreams รวมเรื่องสั้นอีกชุดของอสิมอฟ (เรื่องบางส่วนซ้ำกับ Complete Robot)
มนุษย์สองร้อยปี - The Bicentennial Man
ชุดหนังสือ > ชุดนักสืบหุ่นยนต์

บทความหลัก: นักสืบหุ่นยนต์ (ชุดหนังสือ)
นครโลหะ -  The Cave of Steel
นครสุริยะ - The Naked Sun
นครอรุณรุ่ง - The Robot of Dawn
นครหุ่นยนต์ - Robot and Empire
ชุดหนังสือ > ชุดแคลิบัน

Isaac Asimov's Caliban (1993) โดย Roger MacBride Allen
Isaac Asimov's Inferno (1994) โดย Roger MacBride Allen
Isaac Asimov's Utopia (1996) โดย Roger MacBride Allen
ชุดหนังสือ > ชุดจักรวรรดิ

บทความหลัก: จักรวรรดิ (ชุดหนังสือ)
ดาวดั่งธุลี (The Star, Like Dust)
ลาแล้วโลก (The Current  of Space)
ปถวีกลางเวหน (Pebble in the Sky)
ชุดหนังสือ > ชุดสถาบันสถาปนา

บทความหลัก: สถาบันสถาปนา (ชุดหนังสือ)
กำเนิดสถาบันสถาปนา - Prelude to Foundation
สถาบันสถาปนาไตรภาคที่สอง
สุดหนทางสถาบันสถาปนา - Foundation's Fear  โดย Gregory Benford
ฝ่าวิกฤตสถาบันสถาปนา - Foundation and Chaos  โดย Greg Bear
ชัยชนะของสถาบันสถาปนา - Foundation's Triumph โดย David Brin
สู่เส้นทางสถาบันสถาปนา - Forward the Foundation
สถาบันสถาปนาไตรภาคแรก
สถาบันสถาปนา - Foundation
สถาบันสถาปนาและจักรวรรดิ - Foundation and Empire
สถาบันสถาปนาแห่งที่สอง - Second Foundation
สถาบันสถาปนาและปฐมภพ - Foundation's Edge
สถาบันสถาปนาและโลก - Foundation and Earth
ชุดหนังสือ > เรื่องที่ไม่อยู่ในชุด

หนังสือเหล่านี้ไม่นับให้อยู่ในชุดโดยอสิมอฟ แต่ในเรื่องมีกล่าวถึงตัวละครหรือเหตุการณ์บางส่วนในชุดบ้างเล็กน้อย
จุดดับแห่งนิรันดร์ - The End of Eternity
เนเมซิส 5000 ปีข้างหน้า - Nemesis
| ด ค กจักรวาลของไอแซค อสิมอฟ |
| --- | --- |
ชุดนักสืบหุ่นยนต์:  นครโลหะ  นครสุริยะ  นครอรุณรุ่ง  นครหุ่นยนต์ 
ชุดจักรวรรดิ:  ดาวดั่งธุลี  ลาแล้วโลก  Pebble in the Sky 
ชุดสถาบันสถาปนา:  กำเนิดสถาบันสถาปนา  สู่เส้นทางสถาบันสถาปนา  สถาบันสถาปนา  สถาบันสถาปนาและจักรวรรดิ  สถาบันสถาปนาแห่งที่สอง  สถาบันสถาปนาและปฐมภพ  สถาบันสถาปนาและโลก 
นิยายวิทยาศาสตร์อื่น:  จุดดับแห่งนิรันดร์  ท่องทะเลเลือด  ข้าคือพระเจ้า  สู่สมอง  เนเมซิส 5000 ปีข้างหน้า  รัตติกาล  The Ugly Little Boy  มนุษย์สองร้อยปี 
ลำดับจักรวาล:  ลำดับเรื่อง  ลำดับเหตุการณ์  บรรณพิภพ  ใครเป็นใคร 
อื่น ๆ:  ไอแซค อสิมอฟ  กฎ 3 ข้อของหุ่นยนต์  เอนไซโคลปิเดีย กาแลคติกา  จักรวรรดิสากลจักรวาล
บ้านสาวโสด

| บ้านสาวโสด |
| --- | --- |

กำกับ: อดิสรณ์ (อดุลย์ ดุลยรัตน์)
เนื้อเรื่อง: บ้านสาวโสด ของ รพีพร
อำนวยการสร้าง: ลัดดา ประทับสิงห์
นักแสดงนำ: มิตร ชัยบัญชา   เพชรา เชาวราษฎร์   ครรชิต ขวัญประชา  อดุลย์ ดุลยรัตน์ ประจวบ ฤกษ์ยามดี จุรี โอศิริ ปริม ประภาพร เมตตา รุ่งรัตน์ อรสา อิศรางกูร ณ อยุธยา ล้อต๊อก
กำกับภาพ: ธีระ แอคะรัตน์
ผู้จัดจำหน่าย: พงศ์ไทยภาพยนตร์
วันฉาย: 25 ธันวาคม พ.ศ. 2513
ประเทศ: ไทย
ภาษา: ไทย
บ้านสาวโสด เป็นภาพยนตร์ไทย ที่ออกฉายในปี พ.ศ. 2513 ที่สร้างมาจากบทประพันธ์ของ รพีพร ในรูปแบบฟิล์ม 16 มม. กำกับการแสดงโดย อดิสรณ์ (อดุลย์ ดุลยรัตน์) สร้างโดยค่าย พงศ์ไทยภาพยนตร์ อำนวยการสร้าง ลัดดา ประทับสิงห์ นำแสดงโดย มิตร ชัยบัญชา, เพชรา เชาวราษฎร์, เมตตา รุ่งรัตน์ และ ครรชิต ขวัญประชา ฉายครั้งแรกเมื่อวันที่ 25 ธันวาคม พ.ศ. 2513 ที่โรงภาพยนตร์เอ็มไพร์
ในช่วงเปิดกล้องครั้งแรกโดย "มิตร ชัยบัญชา" รับบทเป็น "ยอดชาย อนะกุล" หรือติ่ง ตัวละครของเรื่อง แต่ภาพยนตร์ยังถ่ายทำไม่เสร็จ มิตร ได้เสียชีวิตจากอุบัติเหตุอย่างกะทันหัน ส่วนทางผู้สร้างนั้นยังไม่ได้รื้อฟิล์มทิ้ง จึงได้นำ" ครรชิต ขวัญประชา" มาแสดงแทนมิตรจนจบเรื่อง
ภาพยนตร์เรื่องนี้ถือว่าเป็นต้นแบบของคุณแจ๋วที่ประสบความสำเร็จอย่างมากก็ว่าได้ เพราะเรื่องนี้ "เพชรา เชาวราษฎร์" ได้รับบทเป็นคนรับใช้ นอกจากนี้ยังมีเพลงประกอบภาพยนตร์ถึง 6 เพลง เช่น เพลงบ้านสาวโสด, นักรักทรหด เป็นต้น โดยเพลงหลักคือ "บ้านสาวโสด" ที่ขับร้องโดย กิ่งดาว จันทร์สวัสดิ์ ปัจจุบันพบเศษฟิล์มภาพยนตร์ 16 มม. มีสภาพไม่สมบูรณ์  พบว่าความยาวของภาพยนตร์เหลือเพียงแค่ 75 นาที
บ้านสาวโสด มีการสร้างเป็นภาพยนตร์อีกครั้ง ในปี พ.ศ. 2527 และมีการนำกลับมาทำใหม่เป็นละครโทรทัศน์ทาง ช่อง 5 และ ช่อง 3 ถึง 2 ครั้ง
เรื่องย่อ

บ้านสุนทรพันธ์หรือที่คนทั่วไปเรียกว่าบ้านสาวโสด มีพี่น้องสามสาวคือ ประเทืองทิพย์ (จุรี โอศิริ), หยิบฤทัย (ปริม ประภาพร) และวลัยพร (เมตตา รุ่งรัตน์) พากันดีใจเมื่อติ่งหรือยอดชาย อนะกุล (มิตร ชัยบัญชา/ครรชิต ขวัญประชา) ซึ่งเป็นหลานชายจะมาอยู่ด้วยเพื่อเรียนต่อ ทั้งสามสาวพยายามใช้เสน่ห์ยั่วยวนติ่ง แต่ก็ไม่ได้ผล ขณะเดียวกันแต๋วหรือหญิง สุระกานต์ (เพชรา เชาวราษฎร์) ลูกสาวอธิบดีบรรจง สุระกานต์ (เชาว์ แคล่วคล่อง) ก็อ้างตัวว่าชื่อแต๋ว เข้าเป็นคนรับใช้ในบ้านสาวโสด ซึ่งสามสาวไม่ค่อยพอใจที่ติ่งหันไปสนใจแต๋วมากกว่า ประเทืองทิพย์จึงไปบอกพ่อแม่ของติ่งว่า ติ่งจะเอาคนใช้เป็นเมีย ส่วนติ่งเองก็สงสัยในพฤติกรรมของแต๋วจึงแอบไปสมัครเป็นคนสวนบ้านพ่อของแต๋วจนสืบรู้ความจริง แต่แต๋วก็ไม่พอใจที่เห็นติ่งไปสนิทสนมกับพิณ (จอมใจ จรินทร) เมียนายไปล่ (เมือง อพอลโล) คนขับรถในบ้านจนเกิดเรื่องชกต่อยกัน นายไปล่ถูกไล่ออกจากบ้าน จึงได้พาพวกเข้ามาปล้นบ้านอธิบดีเพื่อแก้แค้น แต่ติ่งและเพื่อน ๆ ก็มาช่วยไว้ได้ทัน
นักแสดงหลัก

| 0 | 1 | 2 | 3 | 4 | 5 |
| --- | --- | --- | --- | --- | --- |
| รูปแบบการนำเสนอ | ติ่ง ยอดชาย | หญิง สุระกานต์ | ประเทืองทิพย์ | หยิบฤทัย | วลัยพร |
| ภาพยนตร์ พ.ศ. 2513 | มิตร ชัยบัญชา ครรชิต ขวัญประชา | เพชรา เชาวราษฎร์ | จุรี โอศิริ | ปริม ประภาพร | เมตตา รุ่งรัตน์ |
| ละครโทรทัศน์ พ.ศ. 2523 | สมภพ เบญจาธิกุล | กาญจนา บุญประเสริฐ | สุกัญญา นาคสนธิ์ | วิภารัตน์ เปรื่องสุวรรณ | มัตติกา เกียรติสกุล |
| ภาพยนตร์ พ.ศ. 2527 | ทูน หิรัญทรัพย์ | ปิยะมาศ โมนยะกุล | พิศมัย วิไลศักดิ์ | เมตตา รุ่งรัตน์ | มยุรา ธนะบุตร |
| ละครโทรทัศน์ พ.ศ. 2534 | รอน บรรจงสร้าง | จริยา แอนโฟเน่ | ธิติมา สังขพิทักษ์ | ชุดาภา จันทเขตต์ | รัชนก แสงชูโต |
| ละครโทรทัศน์ พ.ศ. 2544 | เพ็ญเพชร เพ็ญกุล | สกาวใจ พูนสวัสดิ์ | พาเมล่า เบาว์เด้น | มยุริญ ผ่องผุดพันธ์ | มนัสนันท์ พันเลิศวงศ์สกุล |
| ละครโทรทัศน์ พ.ศ. 2563 | จิรายุ ละอองมณี | วรนิษฐ์ ถาวรวงศ์ | มยุริญ ผ่องผุดพันธ์ | อภิญญา สกุลเจริญสุข | อรัชพร โภคินภากร |
นักแสดงในฉบับภาพยนตร์ พ.ศ. 2513

มิตร ชัยบัญชา / ครรชิต ขวัญประชา รับบท ติ่งหรือยอดชาย อนะกุล
เพชรา เชาวราษฎร์ รับบท แต๋วหรือหญิง สุระกานต์
จุรี โอศิริ รับบท ประเทืองทิพย์
ปริม ประภาพร รับบท หยิบหทัย
เมตตา รุ่งรัตน์ รับบท วลัยพร
วงทอง ผลานุสนธิ์ รับบท อังกาบ
ฤทธี นฤบาล รับบท สมัคร
อดุลย์ ดุลยรัตน์ รับบท รัฐการ
ประจวบ ฤกษ์ยามดี รับบท โต้ง
ล้อต๊อก รับบท ตะแบก
เมือง อพอลโล รับบท นายไปล่
อรสา อิศรางกูร ณ อยุธยา รับบท เต่า
สมควร กระจ่างศาสตร์ รับบท สมบุญ
มารศรี ณ บางช้าง รับบท ตวงทอง
จอมใจ จรินทร์ รับบท พิณ
เชาว์ คล่องแคล่ว รับบท บรรจง สุระกานต์
การนำมาสร้างใหม่

ภาพยนตร์เรื่องนี้ นำมาสร้างใหม่อีกครั้งเมื่อ พ.ศ. 2527 กำกับโดย ดริน ดารากร (อนุมาศ บุนนาค) สร้างโดย สยามภาพยนตร์ อำนวยการสร้างโดย เอื้อมเดือน บุนนาค นำแสดงโดย ปิยะมาศ โมนยะกุล, ทูน หิรัญทรัพย์, พิศมัย วิไลศักดิ์, เมตตา รุ่งรัตน์, มยุรา ธนะบุตร, พรพรรณ เกษมมัสสุ, สภา ศรีสวัสดิ์, บู๊ วิบูลย์นันท์, โกร่ง กางเกงแดง เข้าฉายครั้งแรกเมื่อวันที่ 24 มีนาคม 2527 ที่โรงหนังเพชรรามา-เพชรเอ็มไพร์-สามย่าน-เฉลิมบุรี-เจ้าพระยา
ภาพยนตร์เรื่องนี้เคยนำกลับมาสร้างใหม่เป็นละครโทรทัศน์ ครั้งแรกทาง ช่อง 5 ประมาณปี พ.ศ. 2523 นำแสดงโดย สมภพ เบญจาธิกุล, กาญจนา บุญประเสริฐ, สุกัญญา นาคสนธิ์, วิภารัตน์ เปรื่องสุวรรณ, มัตติกา เกียรติสกุล
และทาง ช่อง 3 ถึง 2 ครั้ง ในปี พ.ศ. 2534 นำแสดงโดย รอน บรรจงสร้าง, จริยา สรณคม, พลรัตน์ รอดรักษา, ธิติมา สังขพิทักษ์, ชุดาภา จันทเขตต์, รัชนก พูลผลิน ในปี พ.ศ. 2544 สร้างโดย ชลลัมพี นำแสดงโดย เพ็ญเพชร เพ็ญกุล, อ๋อม-สกาวใจ พูนสวัสดิ์, เกริก ชิลเลอร์, พาเมล่า บาวเด้นท์, ณัฐนันทน์ คุณวัฒน์, มยุริญ ผ่องผุดพันธ์, ดวงตา ตุงคะมณี, ตั๊ก ลีลา, รุ่งเรือง อนันตยะ, มนัสนันท์ พันเลิศวงศ์สกุล
เพลงบ้านสาวโสด

บ้านสาวโสด มีเพลงประกอบในภาพยนตร์ พ.ศ. 2513 คำร้องและทำนองโดย ไพบูลย์ บุตรขัน ขับร้องคนแรกโดย กิ่งดาว จันทร์สวัสดิ์ เพลงนี้เป็นเพลงประกอบภาพยนตร์หรือละครเรื่องนี้จนถึงปี พ.ศ. 2544
ยกเว้นปี พ.ศ. 2563 ที่ไม่ได้ใช้เพลงนี้เป็นเพลงประกอบละคร
การสร้างเป็นละครโทรทัศน์

ครั้งแรกเมื่อปี 2523 ทางช่อง 5 ผลิตละครโดย รัศมีดาวการละคร โดยผู้จัด บทโทรทัศน์ กำกับการแสดงโดย กนกวรรณ ด่านอุดม นำแสดงโดย สมภพ เบญจาธิกุล, กาญจนา บุญประเสริฐ, สุกัญญา นาคสนธิ์, วิภารัตน์ เปรื่องสุวรรณ, มัตติกา เกียรติสกุล ออกอากาศทุกวันจันทร์ - วันพฤหัสบดี เวลา 20.45-21.45 น. ในวันที่ พ.ศ. 2523 - พ.ศ. 2523  ต่อจากละคร คุณหญิงนอกทำเนียบ
ครั้งที่ 2 เมื่อปี 2534 ทางช่อง 3 ผลิตละครโดย จิระวดี อิศรางกูร ณ อยุธยา โดยผู้จัด จิระวดี อิศรางกูร ณ อยุธยา  บทโทรทัศน์ ผอูน จันทรศิริ กำกับการแสดงโดย ยิ่งยศ ปัญญา นำแสดงโดย จริยา แอนโฟเน่, ธิติมา สังขพิทักษ์, ชุดาภา จันทเขตต์, รัชนก พูลผลิน, รัญญา ศิยานนท์, รอน บรรจงสร้าง, พลรัตน์ รอดรักษา  ออกอากาศทุกวันจันทร์ - วันอังคาร เวลา 20.20 - 22.20 น. ในวันที่ พ.ศ. 2534 - พ.ศ. 2534  ต่อจากละคร สุดถนนบนทางเปลี่ยว
ครั้งที่ 3 เมื่อปี 2544 ทางช่อง 3 ผลิตละครโดย บริษัท ชลลัมพี โปรดักชัน จำกัด โดยผู้จัด สรวงสุดา ชลลัมพี บทโทรทัศน์ กำกับการแสดงโดย สรวงสุดา ชลลัมพี นำแสดงโดย เพ็ญเพ็ชร เพ็ญกุล, สกาวใจ พูนสวัสดิ์, เกริก ชิลเลอร์, พาเมล่า เบาว์เด้นท์, ณัฐนันทน์ คุณวัฒน์, มยุริญ ผ่องผุดพันธ์, รุ่งเรือง อนันตยะ, มนัสนันท์ พันเลิศวงศ์สกุล ออกอากาศทุกจันทร์ - วันศุกร์ เวลา 19.00 - 19.45 น. ในวันที่ พ.ศ. 2544 - พ.ศ. 2544  ต่อจากละคร สุดหัวใจ
ครั้งที่ 4 เมื่อปี 2563 ทางช่องGMM25 ผลิตละครโดย เช้นจ์ 2561 โดยผู้จัด สายทิพย์ มนตรีกุล ณ อยุธยา, วรฤทธิ์ ไวยเจียรนัย บทโทรทัศน์ สร้างสรรค์, ภาณิณ กำกับการแสดงโดย วศินี คุณะนิติสาร นำแสดงโดย จิรายุ ละอองมณี, วรนิษฐ์ ถาวรวงศ์, อภิญญา สกุลเจริญสุข, อัครวุฒิ มังคลสุต, อรัชพร โภคินภากร, มยุริญ ผ่องผุดพันธ์, ปภังกร ฤกษ์เฉลิมพจน์ ออกอากาศทุกจันทร์ - วันอังคาร เวลา 20.10 - 21.25 น. เริ่มวันจันทร์ที่ 28 กันยายน พ.ศ. 2563 - 1 ธันวาคม พ.ศ. 2563  ต่อจากละคร เริงริตา
นักแสดง พ.ศ. 2523

| ปี | พ> ศ. 2523 |
| --- | --- |
สถานีออกอากาศ: ช่อง 5
ผู้จัดละคร: บริษัท รัศมีดาวการละคร จำกัด
บทโทรทัศน์: 
ผู้กำกับการแสดง: กนกวรรณ ด่านอุดม
ตัวละคร: นักแสดงหลัก
ติ่ง ยอดชาย: สมภพ เบญจาธิกุล
หญิง สุระกานต์: กาญจนา บุญประเสริฐ
ประเทืองทิพย์: สุกัญญา นาคสนธิ์
หยิบฤทัย: วิภารัตน์ เปรื่องสุวรรณ
วลัยพร: มัตติกา เกียรติสกุล
นักแสดง พ.ศ. 2534

| ปี | พ> ศ. 2534 |
| --- | --- |
สถานีออกอากาศ: ช่อง 3
ผู้จัดละคร: จิระวดี อิศรางกูร ณ อยุธยา
บทโทรทัศน์: ผอูน จันทรศิริ
ผู้กำกับการแสดง: ยิ่งยศ ปัญญา
ตัวละคร: นักแสดงหลัก
สมศรี/พิมพ์พิกา (พี่สาวอังกฤษและอุษา): จริยา สรณคม
คุณใหญ่/โสภิตพิไล: ธิติมา สังขพิทักษ์
คุณกลาง/โสภาพึงพิศ: ชุดาภา จันทเขตต์
คุณเล็ก/โสภีพรรณราย: รัชนก พูลผลิน
บุหงา รำไพดารารายณ์ (ดาว): รัญญา ศิยานนท์
อังกฤษ (กฤษ) (น้องสาวอุษา) (แฟนคุณเล็ก/โสภีพรรณราย): รอน บรรจงสร้าง
อภิชัย (ชัย) (แฟนคุณกลาง/โสภาพึงพิศ): พลรัตน์ รอดรักษา
ตัวละคร: นักแสดงสมทบ
อภิชาติ (ชาติ) (พี่ชายชัย) (แฟนประไพพรรณ (ไพ)): ศานติ สันติเวชกุล
บรรทัด (แฟนโฉมฉาย (โฉม)): วัชระ ปานเอี่ยม
ประเวศ (เพื่อนคุณเล็ก/โสภีพรรณราย) (แฟนคุณใหญ่/โสภิตพิไล): พุฒิพงศ์ พรหมสาขา ณ สกลนคร
อุษา (จุ้น/ษา) (เพื่อนคุณเล็ก/โสภีพรรณราย): สุริวิภา กุลตังวัฒนา
คเนจร (คเน) (เพื่อนคุณเล็ก/โสภีพรรณราย): ธนายง ว่องตระกูล
ประไพพรรณ (ไพ) (เพื่อนคุณใหญ่/โสภิตพิไล): ผอูน จันทรศิริ
โฉมพิลัย (โฉม) (เพื่อนคุณใหญ่/โสภิตพิไล): ปรารถนา สัชฌุกร
ยายแจ่ม (แม่วิชิต): สุลาลีวัลย์ สุวรรณทัต
อำนวย (นวย) (คนรับใช้บ้านวิชิต): ดี๋ ดอกมะดัน
วิชิต: วิสรรค์ ฉัตรรังสิกุล
ตัวละคร: นักแสดงรับเชิญ
มนตรี (บอส): จีระศักดิ์ ปิ่นสุวรรณ
-: สีดา พัวพิมล (รับเชิญ)
-: ณัฐนี สิทธิสมาน (รับเชิญ)
หนูฟ้า: ด.ญ.สกุลรัตน์ ใจซื่อ
ทนายความ: ไม่ทราบชื่อ
ป้าลำไย (คนรับใช้บ้านโสภณเนรมิต): ไม่ทราบชื่อ
พนักงานบริษัท: ไม่ทราบชื่อ
นักศึกษา: ไม่ทราบชื่อ
พนักงานขายตรงบริษัทผลิตภัณฑ์บูลคอลเกต: ไม่ทราบชื่อ
ภรรยามนตรี: ประไพ สิโนทก
หลวงพ่อ: ไม่ทราบชื่อ
หมอดู ช 1: ไม่ทราบชื่อ
หมอดู ช 2: ไม่ทราบชื่อ
ชาวบ้าน: ไม่ทราบชื่อ
เจี๊ยบ เจ้าของร้านอาหารตามสั่ง: ไม่ทราบชื่อ
พนักงานร้านขายผ้าในห้าง: ไม่ทราบชื่อ
หมอดู: ไม่ทราบชื่อ
หมูตู้ (เด็กวัด): ไม่ทราบชื่อ
ตัวเล็ก (เด็กวัด): ไม่ทราบชื่อ
หลวงพี่มหาเสริม: ไม่ทราบชื่อ
(เพื่อนประเวศ): ไม่ทราบชื่อ
ชิต (เพื่อนประเวศ): ไม่ทราบชื่อ
ต้น (พนักงานบริษัทเอกชน): ไม่ทราบชื่อ
เชษฐ์ (พนักงานบริษัทเอกชน): ไม่ทราบชื่อ
หมอ: ไม่ทราบชื่อ
นักปฏิบัติธรรมที่วัด: ไม่ทราบชื่อ
บุรุษไปรษณีย์: ไม่ทราบชื่อ
วิเพลิน: ไม่ทราบชื่อ
แขกในร้านอาหารหรู: ไม่ทราบชื่อ
ฝรั่ง (โปรเฟสเซอสมศรี): ไม่ทราบชื่อ
โจรปล้นบ้าน: ไม่ทราบชื่อ
โจรปล้นบ้าน: ไม่ทราบชื่อ
ป้าแหวน (คนรับใช้บ้านอังกฤษ): ไม่ทราบชื่อ
นักแสดง พ.ศ. 2544

| ปี | พ> ศ. 2544 |
| --- | --- |
สถานีออกอากาศ: ช่อง 3
ผู้จัดละคร: บริษัท ชลลัมพี โปรดักชัน จำกัด
บทโทรทัศน์: วีรชาติ
ผู้กำกับการแสดง: สรวงสุดา ชลลัมพี
ตัวละคร: นักแสดงหลัก
ติ่ง ยอดชาย: เพ็ญเพ็ชร เพ็ญกุล
อารียา / สมศรี: สกาวใจ พูนสวัสดิ์
: เกริก ชิลเลอร์
ประเทืองทิพย์: พาเมล่า เบาว์เด้นท์
: ณัฐนันทน์ คุณวัฒน์
โสภางค์เพ็ญพิศ: มยุริญ ผ่องผุดพันธ์
ตัวละคร: นักแสดงสมทบ
: ดวงตา ตุงคะมณี
: ภาณุเดช วัฒนสุชาติ
อำนวย: เอกพันธ์ บรรลือฤทธิ์
: ภุชงค์ โยธาพิทักษ์
: ศิริพร อยู่ยอด
: นำชัย จรรยาธิติกุล
: สินีนาฏ โพธิเวส
: พิมพ์พรรณ บูรณะพิมพ์
ตัวละคร: นักแสดงรับเชิญ
: ตระการ พันธุมเลิศรุจี
: วิชุดา พินดั้ม
: ดารณีนุช ปสุตนาวิน
ตัวละคร: นักแสดงแนะนำ
อังกฤษ: รุ่งเรือง อนันตยะ
วลัยพร: มนัสนันท์ พันเลิศวงศ์สกุล
: ปิยะธิดา เล็กมณีโชติ
: นุชนาถ ฤทธิ์เลิศชัย
: จุลวุฒิ ชลลัมพี
เล็ก: ด.ช.อัครวินท์ อังสุภูติพันธ์
ริน: ด.ญ.อุษามณี ไวทยานนท์
เรย์: ด.ญ.ลักษมี ทรัพย์ปรุง
รุ้ง: ด.ญ.ลักษมณี มั่งมี
นักแสดง พ.ศ. 2563

| ปี | พ> ศ. 2563 |
| --- | --- |
สถานีออกอากาศ: GMM25
ผู้จัดละคร: บริษัท เช้นจ์ 2561 จำกัด
บทโทรทัศน์: สร้างสรรค์, ภาณิณ
ผู้กำกับการแสดง: วศินี คุณะนิติสาร
ตัวละคร: นักแสดงหลัก
ยอดชาย ไพศาลธนโชติ (ชาย): จิรายุ ละอองมณี
เฌอแตม ทรัพยานันท์ (แตม/แต๋ว): วรนิษฐ์ ถาวรวงศ์
หยิบฤทัย สุนทรพันธ์ (ทัย): อภิญญา สกุลเจริญสุข
เมธี เมธาสุวรรณ (ธี): อัครวุฒิ มังคลสุต
วลัยพร สุนทรพันธ์ (พร): อรัชพร โภคินภากร
ประเทืองทิพย์ สุนทรพันธ์ (ทิพย์): มยุริญ ผ่องผุดพันธ์
น.สพ.กังวาฬ เกียรติกังวาน (วาฬ): ปภังกร ฤกษ์เฉลิมพจน์
ตัวละคร: นักแสดงสมทบ
เจ้าสัวพล ทรัพยานันท์ (พ่อเฌอแตม): สันติสุข พรหมศิริ
วิชนีย์ (ชีเน่): ณัฐชยา มั่งนิมิตร
สิทธิชัย (นิดหน่อย): เขมรัชต์ สุนทรนนท์
ลุงเฉื่อย ดอนมะเกลือ (รปภ.อพาร์ทเม้นท์พีเจ): วัชระ ปานเอี่ยม
ลำไย (คนรับใช้บ้านตระกูลสุนทรพันธุ์): ราตรี วิทวัส
มวลเมฆา มหาเมฆินทร์ (ก้อนเมฆ): ณฉัตร จันทพันธ์
ทองหยอด ไพศาลธนโชติ (พ่อยอดชาย): จักรกฤษณ์ อำมะรัตน์
เคน (ลูกน้องเจ้าสัวพล): ฐปนัท สัตยานุรักษ์
ตัวละคร: นักแสดงรับเชิญ
โซเฟีย (รุ่นพี่ประเทืองทิพย์): ดีใจ ดีดีดี
ปิ๊งปิ๊ง (สาวนั่งดริง): สรัณณัฏฐ์ ประดู่คู่ยามดี
ทนายทองหยด: กฤตภาส จันทนะโพธิ
สมพงษ์ (ลูกน้องทองหยอด): ดรัณภพ สุริยาวงษ์
ป้าสมร (คนรับใช้บ้านตระกูลสุนทรพันธุ์): ไม่ทราบชื่อ
จี้ด (คนรับใช้บ้านตระกูลสุนทรพันธุ์): ไม่ทราบชื่อ
สเตฟาน (ลูกน้องเจ้าสัวพล): ไม่ทราบชื่อ
โรเบิร์ต (ลูกน้องเจ้าสัวพล): ไม่ทราบชื่อ
เจ๊เป็ด (ลูกบ้านคอนโด): ไม่ทราบชื่อ
ชาวบ้านยุคสงครามโลกครั้งที่ 2: เข็มพร ศรศิริวงศ์
ป้าแม่บ้านบริษัท: วันทนีย์ ชนะชัยยั่งยืน
นักแสดงประกอบ: รชต สิงห์จันทร์
ประเจียดประจี สุนทรพันธุ์ (แม่ประเทืองทิพย์ หยิบฤทัย และวลัยพร): เบญจา สิงขรวัฒน์
อนุวัฒน์ ฟ้ารุ่ง (คนขับรถ TAXI): กิตติพงศ์ สัญจร
ตำรวจ: สิริเวช เจริญชนม์
ตำรวจ: บัณฑิต ศรภูมิ
ป้าวิไล (ป้าคนเลี้ยงสุนัขที่บ้านสงเคราะห์สัตว์ ป้าวิไล): ไม่ทราบชื่อ
หลวงพ่อ: บดินทร์ หมู่หมื่นศรี
หลวงพ่อ: ชาลี เชื้อใหญ่
ลูกบ้านคอนโด: กิติโชค ปิ่นเกตุ
เจ๊พวง (รุ่นพี่ประเทืองทิพย์): สฤญญา เอี่ยมสะอาด
สตั้นแมน: วีรวุฒิ เข้มแข็ง
เสงี่ยม (เงี่ยม): ชาติวุฒิ์ รุ่งโรจน์ศุภร
ทิพย์ (วัยสาว): ไม่ทราบชื่อ
ชาวบ้าน: เข็มพร ศรศิริวงศ์
ผู้จัดการบาร์โฮส: ธิติ อิ่มอโนทัย
ลุงที่คอนโด: สหภูมิ โตตรึงทรัพย์
นักข่าว: สิรภพ เกิดผล
แขกในงานแต่งยอดชายฌาลิตา: ศิราณี ญาณกิตติกานต์
ผู้อำนวยการสำนักงานเขต: โอภาส สุทธิเพียร
เพลงประกอบละคร

| ปี | ชื่อเพลง | คำร้อง | ทำนอง | เรียบเรียง | ขับร้อง |
| --- | --- | --- | --- | --- | --- |
| 2523 | บ้านสาวโสด | ไพบูลย์ บุตรขัน | ไพบูลย์ บุตรขัน | วิรัช อยู่ถาวร | - |
| 2534 | บ้านสาวโสด | ไพบูลย์ บุตรขัน | ไพบูลย์ บุตรขัน | วิรัช อยู่ถาวร | รัญญา ศิยานนท์ |
| 2544 | บ้านสาวโสด | ไพบูลย์ บุตรขัน | ไพบูลย์ บุตรขัน | สมชัย บุญดารา | ปิ๋ม ซีโฟร์ (ชาลิภา รินรดามณี) |
| 2544 | หายใจเป็นเธอ | อนวัช จิตต์โอภาส | อนวัช จิตต์โอภาส | ยรรยง กนกโชติ | นันทรักษ์ กุลพงษ์วดี |
| 2563 | หวังใจ (ให้ได้รักเธอโสด) (HOPE) | Nixxi.P Pakwalan | มุขพล จันทรวงศ์ | มุขพล จันทรวงศ์ | วรนิษฐ์ ถาวรวงศ์ |
แหล่งข้อมูลอื่น

บ้านสาวโสด (2513)
บ้านสาวโสด (2527)
ชุมทางหนังไทยในอดีต เสนอ อะฮั้น ทำงานใน “บ้านสาวโสด” ปี 2513 โดย มนัส กิ่งจันทร์.
การระบายน้ำทิ้ง

แผนที่ระบบน้ำทิ้งของลอนดอน ปลายศตวรรษที่ 19
การระบายน้ำทิ้ง หรือ ระบบน้ำทิ้ง (อังกฤษ: sewerage หรือ sewage system) คือ โครงสร้างพื้นฐานที่ระบาย น้ำเสียหรือน้ำผิวดิน (น้ำฝน น้ำที่ละลาย) โดยใช้ท่อระบายน้ำ ครอบคลุมส่วนประกอบต่าง ๆ เช่น ท่อระบายน้ำ บ่อตรวจ สถานีสูบน้ำ ท่อระบายน้ำฝน และห้องกรองของท่อระบายน้ำรวมหรือ ท่อระบายน้ำเสีย ระบบบำบัดน้ำเสีย จนสิ้นสุดที่ทางเข้าโรงบำบัดน้ำทิ้งหรือที่จุดระบายลงสู่สิ่งแวดล้อม
ในหลายเมือง น้ำทิ้งจะถูกส่งไปรวมกับน้ำฝนในระบบท่อระบายน้ำรวมไปยังโรงบำบัดน้ำเสีย ในพื้นที่เขตเมืองบางแห่ง น้ำทิ้งจะถูกส่งแยกไปยัง ท่อระบายน้ำทิ้ง และน้ำทิ้งจากท้องถนนจะถูกส่งไปยัง ท่อระบายน้ำฝน
สตีเวน พริวอิต

| สตีเวน พริวอิต |
| --- | --- |
พริวริตใน ค.ศ. 2022
เกิด: ค.ศ. 1984 (อายุ 40–41 ปี) แซนแอนโทนีโอ รัฐเท็กซัส สหรัฐ
การศึกษา: วิทยาลัยวิลเลียมแอนด์แมรี (ศิลปศาสตรบัณฑิตสาขาประวัติศาสตร์ศิลป์วิทยา)
ปีปฏิบัติงาน: ค.ศ. 2006–ปัจจุบัน
มีชื่อเสียงจาก: ผู้แก้ไขในวิกิพีเดียภาษาอังกฤษมากที่สุด
เกียรติยศ: "25 ผู้มีอิทธิพลที่สุดในอินเทอร์เน็ต" ค.ศ. 2017 ของไทม์
สตีเวน พริวอิต (อังกฤษ: Steven Pruitt; เกิดใน ค.ศ. 1984) เป็นผู้แก้ไขวิกิพีเดียชาวอเมริกันที่มีจำนวนแก้ไขมากที่สุดในวิกิพีเดียภาษาอังกฤษ: โดยมีมากกว่า 4 ล้านครั้ง และยังสร้างบทความมากกว่า 34,000 บทความ ซึ่งวารสารไทม์จัดให้เขาเป็นหนึ่งใน 25 ผู้มีอิทธิพลที่สุดในอินเทอร์เน็ตใน ค.ศ. 2017
พริวอิตแก้ไขบทความภายใต้นามแฝง Ser Amantio di Nicolao ซึ่งอิงถึงตัวประกอบในโอเปร่าจันนี สกิกกิโดยจาโกโม ปุชชีนีใน ค.ศ. 1918 เขาต่อสู้ต่ออคติเชิงระบบในวิกิพีเดียเพื่อสนับสนุนผู้หญิงผ่านโครงการผู้หญิงในลิงก์แดง
ชีวิตช่วงต้นและการศึกษา

พริวอิตเกิดในช่วง ค.ศ. 1984 ที่แซนแอนโทนีโอ รัฐเท็กซัส เป็นลูกคนเดียวของแอลลา พริวอิต ผู้อพยพชาวรัสเซียเชื้อสายยิวกับดอนัลด์ พริวอิตจากริชมอนด์ รัฐเวอร์จิเนีย พ่อแม่ของเขาพบกันตอนเป็นครูในฐานทัพอากาศแลกแลนด์ใกล้กับแซนแอนโทนีโอ
ใน ค.ศ. 2002 พริวอิตจบการศึกษาจากโรงเรียนเซนต์สตีเฟนแอนด์เซนต์แอกเนสที่อเล็กซานเดรีย รัฐเวอร์จีเนีย แล้วเข้าศึกษาต่อที่วิทยาลัยวิลเลียมแอนด์แมรี และจบการศึกษาใน ค.ศ. 2006 ด้วยวุฒิประวัติศาสตร์ศิลป์วิทยา
การแก้ไขวิกิพีเดีย

พริวอิตเริ่มแก้ไขในวิกิพีเดียใน ค.ศ. 2004 โดยบทความแรกของเขาคือปีเตอร์ ฟรานซิสโก วีรบุรุษสงครามปฏิวัติชาวโปรตุเกสที่มีฉายาว่า "เวอร์จีเนียเฮอร์คิวลิส" ผู้เป็น"ปู่ของทวดของทวดฝ่ายพ่อ"ของพริวอิต เขาสร้างบัญชีปัจจุบันตอนยังศึกษาที่วิทยาลัยวิลเลียมแอนด์แมรีใน ค.ศ. 2006 จนถึงเดือนกุมภาพันธ์ ค.ศ. 2019 พริวอิตได้แก้ไขในวิกิพีเดียมากกว่า 3 ล้านครั้ง ซึ่งมากกว่าผู้แก้ไขคนอื่นในวิกิพีเดียภาษาอังกฤษ และในเดือนกุมภาพันธ์ ค.ศ. 2021 เขาได้แก้ไขมากกว่า 4 ล้านครั้ง โดยแซงจัสติน คแนป อดีตผู้แก้ไขมากที่สุดใน ค.ศ. 2015 พริวอิตเชื่อว่าเขาเป็นคนที่แก้ไขในวิกิพีเดียคนแรกในเดือนมิถุนายน ค.ศ. 2004 รวมไปถึงการสร้างบทความเกี่ยวกับผู้หญิงมากกว่า 600 อัน เพื่อปิดช่องว่างทางเพศในเว็บไซต์ ในวันที่ 13 มกราคม ค.ศ. 2021 พริวอิตได้แก้ไขครั้งที่หนึ่งพันล้านในวิกิพีเดียในบทความเดธบรีธิง (Death Breathing)
น้ำโสโครก

แบคทีเรีย อี. โคไลในภาพขยาย
น้ำโสโครก (blackwater) เป็นน้ำเสียประเภทหนึ่งที่ประกอบด้วยสิ่งปฏิกูลจากมนุษย์ ได้แก่ อุจจาระ หรือปัสสาวะ ที่เกิดขึ้นในส้วมโดยแตกต่างจากน้ำเสียที่เป็นน้ำทิ้งที่เกิดจากการซักล้าง หรือการชำระร่างกาย
ในระบบการจัดการน้ำเสียในบ้านเรือนหรือสำนักงานที่ทันสมัย จะมีการแยกน้ำโสโครกออกจากน้ำทิ้ง เพื่อให้สะดวกและสามารถบำบัดน้ำเสียได้อย่างมีประสิทธิภาพ โดยจะมีการบำบัดผ่านถังบำบัดน้ำเสีย
ธนา ชะนะบุตร

พันตำรวจตรี ธนา ชะนะบุตร (ชื่อเล่น: ธนา, แมน) เป็นชาวจังหวัดขอนแก่น อดีตนักฟุตบอลทีมชาติไทย
ธนาสร้างชื่อมาจากการเล่นในระดับภูมิภาคและได้แชมป์ ก่อนจะขึ้นมาเล่นในระดับไทยพรีเมียร์ลีก ถนัดในการเล่นลูกลากเลื้อย
ชีวิตส่วนตัว มีภรรยาชื่อ กุ๊ก มีลูกสาวด้วยกันคนหนึ่งชื่อ มินดา และเขาสามารถร้องเพลงเลียนเสียงของก้อง ห้วยไร่ ได้ ถึงขนาดที่เคยชนะเลิศการแข่งขันร้องเพลงเลียนเสียงก้อง ห้วยไร่ ในรายการกิ๊กดู๋ สงครามเพลงเงินล้าน ปัจจุบันรับราชการตำรวจในตำแหน่งรองสารวัตร สภ.ภูผาม่าน จังหวัดขอนแก่น
เกียรติประวัติ

แชมป์ไทยพรีเมียร์ลีก ฤดูกาล 2547/2548
ซีเกมส์ 2003 1 ! เหรียญทอง
ซีเกมส์ 2007 1 ! เหรียญทอง
ทำประตูในนามทีมชาติ

| # | วันที่ | สถานที่ | พบ | ประตู | ผล | รายการ |
| --- | --- | --- | --- | --- | --- | --- |
| 1. | 15 มีนาคม 2551 | คุนหมิง, จีน |  จีน | 3–3 | 3–3 | อุ่นเครื่อง |
| 2. | 12 พฤศจิกายน 2558 | กรุงเทพ, ไทย |  จีนไทเป | 4–2 | 4–2 | ฟุตบอลโลก 2018 รอบคัดเลือก โซนเอเชีย รอบที่ 2 กลุ่ม เอฟ |
| 2. | 7 ตุลาคม 2559 | อาบูดาบี, ยูเออี |  สหรัฐอาหรับเอมิเรตส์ | 1–2 | 1–3 | ฟุตบอลโลก 2018 รอบคัดเลือก โซนเอเชีย รอบที่ 3 กลุ่ม บี |
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)